**ידידי בית קרוב היקרים**

**הקיץ כבר בעיצומו, שנת הלימודים מגיעה לסיום וזה בדיוק הזמן לסכם את השנה האקדמית שמסתיימת כעת**

**חשוב לנו לפתוח ולהזכיר לעצמנו שאנחנו עדיין בעיצומה של מגפה עולמית נוראית שגבתה וגובה את חייהם של עשרות אלפים מאחינו בני העם היהודי ועוד מליוני בני אדם בעולם.**

**הטרגדיה הנוראה הזו שולחת את כולנו להתבונן במשמעות העמוקה של חיינו ומטילה עלינו אחריות גדולה להמשיך ולחיות בעוצמה גדולה יותר את המשימה הגדולה שלקחנו על עצמנו.**

רקע

**כידוע מאז 2008 ,** *בית קרוב* **הוא נווה מדבר יהודי וציוני לסטודנטים רבים בבאר שבע, הפעילות של הבית נוגעת בצורה מדויקת ועמוקה בלבבות של מאות סטודנטים בשנה.**

**סטודנטים שמגיעים** *לבית קרוב* **מוצאים את עצמם מאוד מהר חלק מקהילה מקסימה ומאוחדת, קהילה שהיא שונה ומיוחדת בנוף של אונ' בן גוריון. הם חוזרים** לבית קרוב **כל ערב לפגוש תורת חיים, תורה שמלמדת אותם על עצמם, תורה שממלאת אותם להאמין ולבטוח בחיים, במשפחה, בעם ישראל ובה׳.**

כללי

**בחסדי ה׳ אנחנו מופתעים וגאים לומר שלמרות שהקורנה גרמה לסטודנטים רבים לעזוב את העיר וללמוד מהבית הקהילה שלנו גדלה השנה, מבחינתנו מדובר בחסד אלוקי. ניתן אולי להסביר זאת בכך שהמגפה עוררה אנשים רבים לבקש לחיות חיים משמעותיים ועמוקים ו** *בית קרוב* **מילא את הצורך הזה עבור אנשים רבים השנה**

פעילות

**הפעילות הפיזית בבית התחילה באיחור בגלל מגבלות הקורונה, אך בזכות העובדה שהשיעורים בבית המשיכו כרגיל דרך הזום גם כשהיו מגבלות תנועה קשות, הקשר עם הסטודנטים לא נפסק וברגע שפתחנו הכל קרה במהירות ובבת אחת.**

**במהלך השנה החולפת עברו בבית מאות סטודנטים**

* השיעורים **(10-30 משתתפים בשיעור)**

**בבית עסקו במגוון נושאים: זוגיות, מידות, אגדות חז"ל, העצמה נשית , כתבי הרב קוק וחסידות**

* שבתות**- (30-100 משתתפים).**

**בכל סוף שבוע ארחנו עשרות סטודנטים שהצטרפו אלינו לקבלת שבת, סעודה, ועונג שבת.**

* + השבתות בתקופת הבחינות  **(כ 150 משתתפים)**

**אנחנו נערsdכים בשבתות אלו לעשרות רבות של סטודנטים שמגיעים להתרענן מהלימודים לכמה שעות, השנה זכינו** לברכה עצומה **של עשרות סטודנטים חדשים שהיו אסירי תודה על האפשרות להצטרף לסעודות ולשיעורים בשבת ולהכיר את הפעילות של** *בית קרוב*

* חגים וימים מיוחדים בלוח השנה: **(30-150 משתתפים)**

**החגים בבית הם אתגר מענג, המשימה שלנו כפי שאנחנו רואים אותה היא: להביא תוכן וחוויה שמחברים לעומק המשמעות של החג כך שהוא יהפוך בעתיד לעוגן רוחני בלוח השנה של האנשים.**

בפורים **חילקנו 300 משלוחי מנות לאנשים עריריים ולמשפחות קשות יום, שחוו שנה לא פשוטה של בידוד חברתי.**

**מכיוון שהשנה פורים חל ביום שישי הזמנו את הסטודנטים להצטרף אלינו לשבת שלמה של סעודות שיעורים ושמחה שלא הפסיקה יותר מ 25 שעות*.***

ביום השואה **אירחנו ניצולה מרומניה שלראשונה בחייה סיפרה לציבור על שנות המלחמה שעברו עלייה**

ביום הזיכרון **אירחנו אחות שכולה שהגיעה לספר את סיפורו של אחיה הצנחן שנפל בלבנון.**

ביום העצמאות **יצאנו לטיול באזור גוש עציון טבלנו במעיינות, עשינו על האש ושמענו שיחה על ההתיישבות באזור**

בל״ג בעומר **כבכול שנה עשרות רבות של סטודנטים הגיעו לכבוד לג בעומר ללימוד וניגון מסביב למדורה**

בחג שבועות **לצערנו נאלצנו לבטל את התוכניות בגלל מבצע שומרי החומות**

* פעילות קהילתית ***(חדש)***

**כתוצאה מהקורנה והקשיים שהיא הציפה נרתמנו השנה לפעילויות שונות לטובת אוכלוסיות חלשות בעיר.**

**משלוחי מנות בפורים, חלוקת מזון (קמחא דפסחא) למשפחות נזקקות, עזרה לניצולי שואה בזמן הקורונה וחלוקת חלות ועוגות לפני שבת בזמן מבצע שומרי החומות למשפחות קשות יום וקשישים.**

**מבחינתנו לא פחות ממה שהנתינה מועילה לנזקקים, היא עוזרת לסטודנטים לגלות על עצמם ועל הזהות היהודית שלהם דברים מדהימים.**

צוות

הרב דני ושלומית סטיסקין**– ההורים הרוחניים של הבית, מדריכים ומלווים את הפרויקט מיום היווסדו, הרב דני מלמד בקביעות בבית ושניהם מזמינים ומארחים בביתם במעון סטודנטים ובוגרים לשבתות לאורך השנה.**

משפ' כרבי **– שיאון ואפרת עם שבעת ילדיהם שחיים את הבית 24/7**

**שיאון ואפרת שניהם מלמדים, שיאון – חסידות ואפרת - העצמה נשית
כמו כן הם נמצאים כל ערב בבית ומקבלים את האורחים, בחיוך, קפה ועוגה וכך יוצרים את הקהילה סביב הבית**

**בנוסף שיאון הוא זה שמנהל את הפרוייקט**

הרב יונתן הלפרין**– מרצה (זוגיות)**

אסתר בן נתן **– מרצה (לימודי ימימה)**גלעד אורמוביץ **– מרצה (פרשת השבוע)**

לו״ז

|  |  |  |  |  |  |
| --- | --- | --- | --- | --- | --- |
|  | **ראשון** | **שני** | **שלשי** | **רביעי** | **חמישי** |
| **בוקר** | **לימוד גמרא למתחילים** | **לימוד גמרא למתחילים** | **לימוד גמרא למתחילים** | **לימוד גמרא למתחילים** | **לימוד גמרא למתחילים** |
| **ערב** | **לימודי "ימימה"אורנה חודק** | **שיאון כרבי חסידות וכתבי הרב קוק** | **הרב יונתן הלפרין****זוגיות** | **הרב דני סטיסקין****סוגיות מסיפורי התנך** | **אפרת כרביהעצמה נשית****גלעד הורמוביץ****פרשת השבוע** |

גיוס משאבים
**חלק הארי של התקציב שלנו מגיע היום מהבוגרים שלנו שמכניסים לפרוייקט מעל 150,000 ש״ח בשנה סכום שהולך וגדל ככל שיותר בוגרים שלנו מסיימים את הלימודים ויוצאים לשוק העבודה.
מבחינתנו זו תעודת ההצלחה הכי משמעותית שלנו.**

**ועדיין כפי שציינו לפני שנה, למרות המשבר הכלכלי שהביאה הקורונה, הפעילות ב**בית קרוב **ב״ה לא פחתה ולכן אנחנו מנסים להגיע למקורות תמיכה חדשים כל הזמן, בחודש אלול נצא לקמפיין גיוס כספים כפי שעשינו בשנה שעברה.**

תוכניות לעתיד

**הסטודנטים בב״ש זקוקים לבית קרוב גדול ואטרקטיבי עם מרצים מהשורה הראשונה, טיולים, סעודות שבת, והופעות, יש לנו אחריות לספק את הצמא ליהדות, צמא שהולך וגובר לנגד עיננו.**

**היינו רוצים לגייס לבית משפחה נוספת עמ״נ לתת מענה טוב יותר לזוגות לפני ואחרי חתונה לתגבור שיעורים וחברותות, ולצירת קשרים אישיים נוספים עם הסטודנטים הרבים שמגיעים לבית.**

**המשימה הזו דורשת משאבים רבים ועל כן אנו פונים אליכם השותפים שלנו ומחזקים את ידיכם על המשימה הגדולה שלקחתם על עצמכם להיות תומכים בבית הגדול והחשוב הזה, ומבקשים מכם להוסיף כוח כי הביקוש לתורת ארץ ישראל הולך ומתגבר בקרב צעירי ישראל, ועל כן מי שמסוגל נקרא להוסיף גם הוא בתמיכה החשובה הזו.**

**אנו מצפים להמשך שיתוף הפעולה הפורה והחשוב איתכם.**

**בהערכה רבה,**

**הרב דני סטיסקין שיאון כרבי**

**ראש בית קרוב מנהל בית קרוב**

**058-4410440 sionkarbi@gmail.com**